Suzann Pettersen spilte seg opp
Med birdie på 4. og 9. hull spilte Suzann Pettersen seg noe opp på resultatlisten lørdag, men en bogey på 11. hull ødela. Hennes annen 71-runde på rad sørget for at hun fortsatt er på 28.-plass i turneringen, ni slag bak Miyazato. Den japanske 22-åringen leverte en 68-runde lørdag og har to slags forsprang på jevngamle Ryu So-yeon fra Sør-Korea. - Jeg har skaffet meg god erfaring fra de siste turneringene, men jeg vet ikke hvor mye nærmere jeg er den første seieren, sa Miyazato. Ryu vant forrige ukes turnering og akter å kjempe om en ny triumf. - Jeg tror Mika er rede til å ta sin første seier, men jeg har lyst på en seier til. Det blir en fin duell søndag, sa hun.
Mika Miyazato jakter på sin første LPGA-tittel i golf og leder turneringen i North Plains i Oregon før siste runde søndag.